Departamentul: DEFA – COMPARTIMENTUL ACHIZIȚII

Nr. ......................................

**APROB,**

 **DIRECTOR,**

 **Andrei – Dorin BĂNCILĂ**

 Urmare solicitării de clarificare primite pe adresa de e-mail referitoare la Anunțul de participare privind achiziția de materiale de informare și publicitate – pachete care vor conține: o mapă, un pix, un stick USB, un blocnotes în cadrul Proiectului FEPEAJU – Formare eficientă pentru practici etice, administrative și judiciare unitare – Cod SIPOCA 1156, Cod MySMIS 152441, vă comunicăm răspunsul autorității contractante și anume:

**Întrebarea nr. 1:**

Care este termenul de livrare pentru prima tranșă? Scrie că în termen de 5 zile de la semnarea contractului trebuie trimise mostrele, după care aveți 2 zile la dispoziție pentru verificări și apoi încă 3 zile pentru repararea oricăror nereguli. În conformitate cu acestea, deja suntem peste termenul de 15 martie, asta presupunând că semnarea contractului se face pe 4 martie.

**Răspuns:**

Termenul de livrare pentru prima tranșă este **30 martie**, termenul de 15 martie fiind modificat potrivit ERATEI publicate la data de 28.02.2022.

**Întrebarea nr. 2:**

La momentul semnării contractului se achită întreaga valoare? Se pot livra toate materialele mai rapid decât termene 2 și 3?

**Răspuns:**

Valoarea se achită în termen de 30 de zile de la înregistrarea facturii la sediul autorității contractante, pentru fiecare tranșă livrată conform graficului.

Produsele vor fi livrate conform graficului de livrare prevăzut în documentația de atribuire. Nu se pot livra toate materialele care fac obiectul prezentei achiziții mai devreme de termenele specificate.

**Întrebarea nr. 3:**

3. Este aproape imposibil pentru orice producător să dea un cost corect, pe care să-l garanteze 2 ani – 2022 + 2023.

**Răspuns:**

Potrivit modelului de contract, art. 5.2. Prețul contractului este ferm, în lei, pe toată perioada de derulare a contractului.

ÎNTOCMIT,

RESPONSABIL ACHIZIȚII

Natalia-Mădălina CRĂCANĂ